ბულეკი

ბულეკი () — ორტვინული ჩანარი ლუყუშობურეფიშ ფანიაშე. გიშმართჷნა ართწანიან ბულეკის (ევროპული ჯიშეფი), ნამუთ თასუაშ წანას იკეთენს ძირხვის დო თასის, დო ჟირწანიან ბულეკის (თ. ჯ. ოდამორჩილე ჯიშეფი), ნამუთ ძირხვეფს თიმ წანას იკეთენს, თასის — მაჟირა წანას. 

საქორთუოს ირდიხას მოჸუნა, მაღალგვალამ ზონასჷთ. თიში მოჸონაფა კინ სატიბასჷთ შილებე. თასჷნა მერღვაფილო. თასუაშ ნორმა 20-25 კგ ჰა-შა. დო ნოლექიქ ვაბაღ-და, დიხას 2-3-შახ ოკო წყარუა. ბულეკიშ მიარე ჯიში არსებენს. საქორთუოშ ბულეკიშ საადრიო ჯიშეშე (ოვეგეტაციე პერიოდი 23-25 დღა) გოფაჩილი რე საქსი, რუბინი, ვარდიშფერი დო ჭითა  ჩეკუდელა; ოშქაშე ჯიშეშე (28-30 დღა) — ვიურცბურგი, ტაშკენტი; საგვიანე ჯიშეშე (38-40 დღა) — დუნგანი, ჭითა ვეწე, ჸინიშ კონწოლი დო შხვა. ბულეკიშ თარი მანებელი რე ორტვინიშ წყირი, ნამუშ სააწმარენჯოთ გჷმირინუანა „ბი-58-იშ“ 0,15%-იან წყორს.

 აკოდგინალუა 
 100 გ. ბულეკი იკათუანს მეხოლაფირო: ენერგია13,6…14,6 კკალ ვარდა 57…61 კჯ ცილეფი1,1 გ ციმუ0,1 გ ნოშქერწყარეფი, გჷმირინუაფუ2,0 გ ოჩკომური ინჭკეფი1,6 გ წყარი94 გ ნატრიუმი17 მგ კალიუმი225…255 მგ კალციუმი34…35 მგ ფოსფორი28 მგ მაგნიუმი8 მგ რკინა1,2 მგ ფტორი0,10 მგ ვიტამინი A4 მკგ ვიტამინი E? ვიტამინი B10,04 მგ ვიტამინი B20,04 მგ ნიკოტინიშ ბჟე (ნიაცინი, ვიტამინი PP, ვიტამინი B3)0,2 მგ ვიტამინი B60,06 მგ ვიტამინი C27…29 მგ სალიცილიშ ბჟე1,24 მგ   

ლიტერატურა

კატეგორია:ლუყუშობურეფი
კატეგორია:ორტვინობა